stanford-oval/wikipedia huggingface dataset:
באקלאש (2020)

| באקלאש (2020)>  הפוסטר הרשמי של האירוע בכיכובם של אדג' ורנדי אורטון.מידע |
| --- | --- | --- |
ארגון: WWE
מותג(ים): Raw סמאקדאון
תאריך: 14 ביוני 2020
עיר: אורלנדו, פלורידה
אולם: WWE Performance Center
מספר צופים: 0 (מאחורי דלתיים סגורות)
שיר (י) הנושא: "The Greatest Show" בביצוע פאניק! אט דה דיסקו "!Oh Yeah" בביצוע גרין דיי
סיסמה פרסומית: The Greatest Wrestling Match Ever
סדרת אירועי שלם וצפה של ה-WWE
| :NXT TakeOverIn Your House | באקלאש (2020) | The Horror Show atExtreme Rules |
סדרת אירועי באקלאש
| 2018 | באקלאש (2020) | רסלמניה באקלאש |
באקלאש (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-14 ביוני 2020, ב-WWE Performance Center, המשמש כמתחם האימונים של ה-WWE בשגרה באורלנדו, פלורידה. בעוד שמרבית הקרבות באירוע התקיימו בשידור ישיר, הקרב בין אדג' לרנדי אורטון הוקלט מראש ב-7 ביוני. האירוע היה האירוע ה-15 בסדרת אירועי באקלאש והיה אירוע הבאקלאש הראשון מאז שנת 2018.
במקור, האירוע היה אמור להיערך בשידור ישיר בקנזס סיטי, מיזורי. אולם, בדומה לשאר אירועי ארגון ה-WWE, האירוע הועבר ל-WWE Performance Center באורלנדו, פלורידה. בניגוד לשאר אירועי הארגון, באקלאש לא הוכרז באופן רשמי עד לאחר תחילתה של מגפת הקורונה, כך שזה הוא היה אירוע השלם וצפה הראשון של ה-WWE שהוכרז במהלך המגפה.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, רנדי אורטון ניצח את אדג' במה שארגון ה-WWE הגדיר מראש כ"קרב ההיאבקות הטוב ביותר בכל הזמנים". עוד ברשימת הקרבות, דרו מקינטייר ניצח את בובי לאשלי ושמר על אליפות ה-WWE, ברון סטרומן ניצח את המיז וג'ון מוריסון בקרב האנדיקאפ 2 נגד 1 ושמר על האליפות האוניברסלית, ושיימוס ניצח את ג'ף הארדי.
הפקה > רקע

באקלאש הוא אירוע שהתקיים לראשונה על ידי ה-WWE בשנת 1999. אירוע זה התקיים באופן שנתי עד לשנת 2009, שהיה האירוע האחרון בסדרה עד שחזר בשנת 2016. לאחר פיצול המותגים שהתרחש באותה שנה, האירוע חזר לאחר כשבע שנים שלא התקיים והפך בלעדי במשך שנה זו ובשנה לאחר מכן למותג סמאקדאון. האירוע המשיך להתקיים באופן שנתי עד שנת 2018, כאשר באותה השנה האירוע היה שייך לשני המותגים השונים (Raw וסמאקדאון) ובשנה לאחר מכן הוא הוחלף על ידי האירוע החדש, סטומפינג גראונדס. לעומת זאת, באקלאש הוחזר בשנת 2020.
הפקה > רקע > השפעת מגפת הקורונה

במקור, האירוע היה אמור להיערך בקנזס סיטי, מיזורי ב-14 ביוני 2020. לעומת זאת, באקלאש לא הוכרז באופן רשמי עד ל-10 במאי במהלך פרסומת אשר שודרה באירוע כסף בבנק; הפרסומת לא כללה כל אזכור לעיר או לאולם שבו ייערך האירוע, אך אישרה את מועד קיום האירוע - 14 ביוני. באקלאש היה אירוע השלם וצפה הראשון של ה-WWE שהוכרז באופן רשמי לאחר תחילתה של מגפת הקורונה אשר השפיעה על הארגון מאז אמצע חודש מרץ. המגפה הכריחה את הארגון להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבתחילת חודש מאי, ארגון ה-WWE החל להשתמש במתאבקיו ובמתאבקי הפיתוח שלו כקהל.
אתר ההיאבקות Fightful Select דיווח שמרבית הקרבות הוקלטו מראש ב-7 ביוני, כששעות ספורות לפני כן מתאבקי הפיתוח של ה-Performance Center הגיעו לאוניברסיטת פול סייל כדי לשמש כקהל עבור האירוע NXT TakeOver: In Your House ששודר בהמשך אותו הערב. לעומת זאת, עיתונאי ההיאבקות, דייב מלצר, דיווח יום לאחר מכן שרק הקרב בין אדג' לרנדי אורטון הוקלט מראש. מתאבקי הפיתוח שימשו כקהל גם באירוע של NXT TakeOver וגם בקרב בין אדג' לאורטון ונאלצו להישאר לצילומים עד שעת חצות של ה-8 ביוני. שאר הקרבות באירוע באקלאש התקיימו בשידור ישיר ב-14 ביוני.
מטבע הדברים, הקרב המוקלט מראש בין אדג' לרנדי אורטון איפשר ל-WWE לנצל את המצב לטובתו כאשר הוא הוסיף לקרב טכניקות הפקה מיוחדות וזוויות צילום שונות על מנת להעצים את חוויית הקרב. אחת מטכניקות ההפקה הייתה להגביר את עוצמת הרעש של הקהל. ארגון ה-WWE השתמש במיקרופון הקלאסי של מדיסון סקוור גארדן אשר שומש במהלך רסלמניה 1 עם הקלטות ערוכות של הכרוז המנוח, הווארד פינקל, שהציג את המתאבקים. השופט, צ'ארלס רובינסון, לבש את חולצת השיפוט הקלאסית בעלת הצבע הכחול והפפיון השחור.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: קורי גרייבס (סמאקדאון)
צוות השידור באנגלית: טום פיליפס (Raw)
צוות השידור באנגלית: סמואה ג'ו (Raw)
צוות השידור באנגלית: ביירון סקסטון (Raw)
צוות השידור באנגלית: קווין אואנס (קרב על אליפות ארצות הברית)
צוות השידור בספרדית: קרלוס קבררה
כרוזים: גרג המילטון (סמאקדאון)
כרוזים: מייק רום (Raw)
כרוזים: הווארד פינקל (קרב מרכזי)
שופטים: דנילו אנפיביו
שופטים: ג'סיקה קאר
שופטים: ג'ון קון
שופטים: דן אנגלר
שופטים: דריק מור
שופטים: אדי אורנגו
שופטים: צ'אד פטון
שופטים: צ'ארלס רובינסון
מראיינות: צ'ארלי קארוסו
מראיינות: קיילה ברקסטון
פאנל לפני האירוע: סקוט סטנפורד
פאנל לפני האירוע: פיטר רוזנברג
כתבי השטח לפני האירוע: רנה יאנג
כתבי השטח לפני האירוע: בוקר טי
כתבי השטח לפני האירוע: ג'ון "בראדשו" לייפילד
אירוע > מופע מקדים

המופע המקדים הכיל קרב אחד בודד, ובו אפולו קרוז הגן על אליפות ארצות הברית נגד אנדרדה (שלווה לקרב על ידי אנג'ל גרזה וזלינה וגה). במהלך הקרב, קווין אואנס, שהופיע כפרשן אורח, מנע מגרזה להפריע בקרב. בסיום, קרוז ביצע על אנדרדה את מהלך הספין-אאוט פאוורבומב כדי לנצח בקרב ולהגן על התואר בהצלחה.
אירוע > הקרב המרכזי

בקרב המרכזי, אדג' התמודד מול רנדי אורטון בקרב שארגון ה-WWE הגדיר מראש כ"קרב ההיאבקות הטוב ביותר בכל הזמנים". במהלך הקרב, אורטון ואדג' השתמשו במהלכי הסיום אחד של השני בנוסף לכך שהם השתמשו במהלכי הסיום של מתאבקי עבר כמו האנגל סלאם של קורט אנגל, הרוק בוטום של דה רוק והקילסוויץ' של כריסטיאן. בסיום, אורטון הכה את אדג' בעזרת מכה מתחת לחגורה בזמן שהשופט לא הבחין בכך ולאחר מכן ביצע עליו את מהלך הפאנט כדי לנצח בקרב שנמשך קרוב ל-45 דקות. לאחר הקרב, הצוות הרפואי ניגש לאדג' כדי להעניק לו טיפול, אך האחרון סירב לקבל טיפול זה.
תוצאה לאורך זמן > Raw

לילה לאחר מכן בתוכנית Raw, רנדי אורטון הצהיר שהוא עכשיו "המתאבק הטוב ביותר בכל הזמנים" לאחר שניצח ב"קרב ההיאבקות הטוב ביותר בכל הזמנים". כריסטיאן הגיע ושאל את אורטון איזה מן חבר הוא. אורטון בתגובה התגרה בכריסטיאן על ידי כך שהוא טען שלכריסטיאן יש את התשוקה להיאבק בעוד קרב אחד, ומאחר שכריסטיאן לא הוכשר להיאבק, הוא איתגר אותו לקרב ללא סנקציות מאוחר יותר בתוכנית. כריסטיאן שוכנע על ידי ביג שואו וריק פלייר להסכים לאתגר על מנת לחלוק כבוד לאדג', שקרע את שרירי הזרוע באירוע באקלאש. בתחילת הקרב ביניהם, פלייר, שהיה בפינת הזירה של כריסטיאן, הכה את כריסטיאן בעזרת מכה מתחת לחגורה, מה שאיפשר לאורטון לנצל זאת ולבצע עליו את מהלך הפאנט כדי לנצח בקרב במהרה. לאחר הקרב, הצוות הרפואי ניגש לכריסטיאן על מנת להעניק לו טיפול ולאחר מכן פינה אותו על אלונקה.
אסקה הגנה על אליפות הנשים של Raw בקרב חוזר נגד ניה ג'קס. במהלך הקרב, ג'קס דחפה את השופט ג'ון קון. כשהאחרון היה בדרכו לפסול אותה, אסקה הצמידה את ג'קס לניצחון, שהקנה לה הגנה מוצלחת על התואר.
לאחר חודש של תחרות בין הסטריט פרופיטס ל-Viking Raiders אשר הסתיימה בשוויון, הסטריט פרופיטס הגנו על אליפות הזוגות של Raw נגד ה-Viking Raiders בשבוע לאחר מכן, שבו הסטריט פרופיטס ניצחו והגנו על חגורות האליפות בהצלחה.
תוצאה לאורך זמן > סמאקדאון

בתוכנית סמאקדאון באותו השבוע, ניקי קרוס תקפה את אלופות זוגות הנשים של ה-WWE, ביילי וסשה בנקס, מה שהוביל לקיום קרב בין קרוס לבנקס, שבו קרוס הפסידה. שבוע לאחר מכן, קרוס ניצחה בקרב מרובע אשר כלל בין היתר את שותפתה, אלכסה בליס, וכתוצאה מכך היא הפכה לטוענת לכתר לאליפות הנשים של ביילי באירוע חוקי אקסטרים.
תוצאות

| מס' | תוצאות | התניות | זמן |
| --- | --- | --- | --- |
| P1 | אפולו קרוז (א) ניצח את אנדרדה (עם אנג'ל גרזה וזלינה וגה) | קרב יחידים על אליפות ארצות הברית | 07:25 |
| 2 | ביילי וסשה בנקס ניצחו את אלכסה בליס וניקי קרוס ואת The IIconics (בילי קיי ופייטון רויס) | קרב זוגות משולש על אליפות זוגות הנשים של ה-WWE | 08:50 |
| 3 | שיימוס ניצח את ג'ף הארדי | קרב יחידים | 16:50 |
| 4 | אסקה (א) נגד ניה ג'קס הסתיים בספירת חוץ כפולה | קרב יחידים על אליפות הנשים של Raw | 08:25 |
| 5 | ברון סטרומן (א) ניצח את המיז וג'ון מוריסון | קרב האנדיקאפ 2 נגד 1 על האליפות האוניברסלית | 07:20 |
| 6 | דרו מקינטייר (א) ניצח את בובי לאשלי (עם MVP) | קרב יחידים על אליפות ה-WWE | 13:15 |
| 7 | רנדי אורטון ניצח את אדג' | קרב יחידים | 44:45 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ביאורים

↑  בעוד שמרבית הקרבות באירוע התקיימו בשידור ישיר, הקרב בין אדג' לרנדי אורטון הוקלט מראש ב-7 ביוני.
↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי WWE ומתאבקי פיתוח הופיעו כקהל.
הערות שוליים

↑  אירוע הבאקלאש חוזר לאחר שנת פגרה
↑  מעריצי ה-WWE נלהבים לראות את הקהל בחזרה בתוכניות Raw
↑  דיווח על קרבות שהוקלטו מראש עבור האירוע באקלאש
↑  באקלאש: רנדי אורטון ניצח את אדג' ב"קרב ההיאבקות הטוב ביותר בכל הזמנים" באתר ESPN
↑  אדג' נגד אורטון
↑  מקינטייר יגן על אליפות ה-WWE נגד לאשלי
↑  סטרומן יגן על האליפות האוניברסלית נגד המיז ומוריסון (קרב האנדקיאפ 2 נגד 1)
↑  אסקה תגן על אליפות הנשים של Raw נגד ג'קס
↑  הארדי נגד שיימוס
↑  ביילי ובנקס יגנו על אליפות זוגות הנשים של ה-WWE בקרב זוגות משולש
↑  אפולו קרוז יגן על אליפות ארצות הברית נגד אנדרדה (קרב במופע המקדים)
↑  הסטריט פרופיטס יגנו על אליפות הזוגות של Raw נגד ה-Viking Raiders
↑  קרוז ניצח את אנדרדה ושמר על אליפות ארצות הברית (קרב במופע המקדים)
↑  ביילי ובנקס שמרו על אליפות זוגות הנשים של ה-WWE בקרב משולש
↑  שיימוס ניצח את ג'ף הארדי
↑  הקרב בין אסקה לג'קס על אליפות הנשים של Raw הסתיים בספירת חוץ כפולה
↑  סטרומן ניצח את המיז ומוריסון ושמר על האליפות האוניברסלית (קרב האנדקיאפ 2 נגד 1)
↑  מקינטייר ניצח את לאשלי ושמר על התואר
↑  אורטון ניצח את אדג'
בנימין פונדויאנו

| --- | --- |

צילום מסביבות שנת 1915
 לידה:  14 בנובמבר 1898 יאשי, ממלכת רומניה 
 נרצח:  2 באוקטובר 1944 (בגיל 45) גרמניה הנאצית אושוויץ, גרמניה הנאצית 
 מדינה:  צרפת, רומניה 
 אירועים משמעותיים:  קורבן השואה 
 שם עט:  Benjamin Fundoianu 
 מקום לימודים:  אוניברסיטת יאשי 
 שפות היצירה:  גרמנית, צרפתית, רומנית 
 תקופת הפעילות:  1912–1939 (כ־27 שנים) 
 פרסים והוקרה:  מוות למען צרפת 
 fondane.net
 
בנימין פונדויאנו (ברומנית: B. Fundoianu - ב. פונדויאנו 14 בנובמבר 1898 – 2 באוקטובר 1944), שהיה מוכר במיוחד בשם העט הצרפתי שלו "בנז'מן פונדאן" ( Benjamin Fondane), היה משורר, סופר, מבקר ספרות ומסאי צרפתי-רומני יהודי.
ביוגרפיה > ראשית חייו

נולד ב-1898 בעיר יאשי שברומניה בשם בנימין וקסלר (Benjamin Wexler) לאדלה וכסלר לבית שוורצפלד ולאיסק וכסלר, סוחר יליד העיר הרצה מבוקובינה (היום באוקראינה). דודיו מצד אמו היו הפובליציסטים אליאס, וילהלם ומוזס שוורצפלד. את שם העט "פונדויאנו" בחר הסופר בבגרותו לפי שם אחוזת "פונדואיה" על יד הֶרצה, שבה גדל אביו. אחרי שעבר לחיות בצרפת שינה את שם המשפחה ל"פונדאן". האם אדלה התוודעה לאליטה האינטלקטואלית של יאשי, לרבות סופרים חברי החוג ז'ונימיה. דרך דודו, מוזס שוורצפלד הכיר פונדויאנו בנעוריו את אברם שטוירמן-רודיון, עיתונאי סוציאליסטי, אחד מהדמויות שעוררו בצעיר את העניין בספרות.
לבנימין היו עוד שתי אחיות, לינה (ילידת 1892) ורודיקה (ילידת 1905) שבחרו בקריירת המשחק.
כנער, קרא פונדויאנו את כתבי הקלאסיקונים הרומנים מחבל מולדובה (הקרוניקנים, דוסופטיי, יון קריאנגה, המשוררים וסילה אלכסנדרי ומיכאי אמינסקו) ומחוצה לה (המשורר ג'ורג'ה קושבוק והמחזאי וסטיריקן יון לוקה קאראג'אלה), כמו כן את הסימבוליסטים הצרפתים. בשנת 1909 אחרי שסיים את בית הספר מס.1 שליד מנזר שלושת בכירי הכנסייה בעירו, התקבל לתיכון ע"ש אלכסנדרו הטוב, שבו לא הצטיין במיוחד בלימודיו. היה נער חסר מנוח, שלדבריו, ניהל לראשונה בגיל שתים עשרה רומן עם צעירה מבוגרת ממנו בשש שנים. פעמיים לפני גיל 14 כמעט עמד בפני סילוק מבית הספר.
בנימין חילק את זמנו בין העיר לאזור הולדתו של אביו. הוקסם על ידי הנופים הכפריים שהוזכרו מאוחר יותר בכמה משיריו. ערך טיולים ארוכים ברחבי צפון מולדובה, ואהב ללקט סיפורים ושירי-עם בכפרים הרומנים בסביבה. עם חבריו בילדותו נמנה הסופר בשפת היידיש ב. יוסיף איתו בילה את זמנו בשכונת פודול וק (Podul Vechi) ביאשי. באותה תקופה פגש גם את המשורר ביידיש יעקב גרופר שהמפגש איתו עיצב במידה רבה את תפיסתו האינטלקטואלית של פונדאן לגבי היהדות וההיסטוריה היהודית. באותם ימים כינו אותו בני המשפחה וידידים בשם "מיילושון"
(טלה קטן), כנראה כרמז לשערו הצפוף.
אף על פי שהמשורר טען כי התחיל לכתוב חרוזים עוד בגיל שמונה, נסיונותיו המוקדמים ביותר בתחום ידועים משנת 1912 והם כללו שירים משל עצמו וכן תרגומים מאנדרה שנייה, יוזף פון אייכנדורף, היינריך היינה ואנרי דה רנייה. באותה שנה פורסמו כמה מהם בשם העט I G Ofir במגזין הספרות " Floare Albastră" (פרח כחול) שבעליו, אברהם לייב זיסו נודע מאוחר יותר כסופר אוונגרדיסט ופעיל ציוני חשוב. חוקרים סברו יותר מאוחר כי ניסיונות בוסריים אלה, כמו מאמצים אחרים משנות ה-1910, היו מדגמים משיתוף פעולה בין פונדויאנו לגרופר, כשהוא ניסה אולי לתרגם מוטיבים שיריים של האחרון לרומנית.
פונדויאנו ניסה גם להוציא לאור כתב עת של סטודנטים, שבו כתב את מאמר המערכת בשם העט Van Doian. כנראה התחיל ליצור רק גיליון אחד בכמה עותקים כתובים ביד.
ביוגרפיה > המשך פעילותו הספרותית ברומניה

בשנת 1914, בגיל 16 בלבד, פרסם פונדויאנו לראשונה בכתב העת "חיים חדשים". הוא המשיך לפרסם ובהמשך פתח יחד עם הבמאי ארמנד פסקל (Armand Pascal) תיאטרון אוונגרד בשם "האי" - (Insula). בשנת 1923 עזב פונדויאנו את רומניה והתיישב בפריז, אך שמר על קשריו עם הסופרים הרומנים והמשיך לפרסם בעיתוני האוונגרד הרומנים "אינטגרל" (Integral), "אונו" (Unu), "קונטימפורנול" (Contimporanul). בשנת 1930 הופיע קובץ השירה "נופים" Privelişti. הוא הקדיש את הספר למשורר יון מינולסקו. באותה תקופה תרגם לצרפתית יצירות של טודור ארגזי, ג'ורג'ה בקוביה, יון ויניה ויון מינולסקו.
פונדויאנו היה מחסידי תפיסת עולמו הציונית של אברהם לייב זיסו ושיתף איתו פעולה.
ביוגרפיה > חייו ויצירתו בצרפת

לאחר מעברו לפריז התקרב ללב שסטוב ולתפיסתו הפילוסופית. פונדויאנו ניסה ליצור סינתזה של השקפותיהם של זיסו ושסטוב.
בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו. בהיותו בצרפת בעת הכיבוש הגרמני, הוא נעצר בעקבות הלשנה על היותו יהודי, נשלח לאושוויץ וכעבור כמה חודשים נרצח בתאי הגזים בבירקנאו.
סיפור חייו שימש השראה לסופר הרומני קטלין מיהולאק בכתיבת הנובלה "הסיגר האחרון של פונדן"  שעובד למחזה באותו שם.
הערות שוליים

↑  לאון וולוביץ', A.L. ZISSU: ÎNTRE „EREZIE” ŞI SIONISM MESIANIC (א. ל. זיסו: בין "כפירה" וציונות משיחית), פורסם באסופה ISTORIE ŞI MEMORIE EVREIASCĂ שיצא לאור ברומנית, ב"הוצאת הספר", כמחווה לליאה בנימין
| --- | --- |
בקרת זהויות :  NLI: 987007261122405171  PLWABN: 9810678669705606  BnF: cb11903030h (data)  CiNii: DA01347342  GND: 119291258  ICCU: PUVV170594  ISNI: 0000 0001 0864 3260  LCCN: n81071291  NKC: jo2005274188  NLG: 91085  NTA: 068360096  RKD: 425702  SELIBR: 247131  SNAC: w6rn3brb  SUDOC: 026868202  Trove: 1295280  VIAF: 4929921   WorldCat (עם VIAF): 4929921
ביאלה (בולגריה)

| --- | --- |
מגדל השעון בעיר ביאלה
מגדל השעון בעיר ביאלה
 מדינה:  בולגריה בולגריה
 מחוז:  רוסה
 ראש העיר:  יורי סימאונוב
 תאריך ייסוד:  1618
 שטח:  86.862 קמ"ר
 גובה:  55 מטרים
 אוכלוסייה:  ‏
  ‑ בעיר:  8,674 (15 במרץ 2024)
 קואורדינטות:  43°27′N 25°44′E﻿ / ﻿43.450°N 25.733°E﻿ / 43.450; 25.733
 אזור זמן:  UTC +2
 http://byala.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור ביאלה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור ביאלה(למפת מחוז רוסה רגילה) רוסה וטובו דווה מוגילי סליבו פולה  רומניה סיליסט. ראזגרד טרגובישטה וליקו טרנובוביאלה(למפת מחוז רוסה מוגדלת) רוסה וטובו דווה מוגילי סליבו פולה  רומניה סיליסט. ראזגרד טרגובישטה וליקו טרנובוביאלה  he tabBackground:;tabBorder:#aaa;defaultTab:0;
בְּיָאלָה (בבולגרית: Бяла) היא עיר בצפון מרכז בולגריה, השנייה בגודלה מבחינת כמות האוכלוסין במחוז רוסה ושוכנת 214 ק"מ מהבירה סופיה ו-55 ק"מ מבירת המחוז רוסה. השם ביאלה שמשמעו "העיר הלבנה", ניתן לה בשל הסלעים הלבנים המצויים על הגבעות הסובבות את העיר.
היסטוריה

העיר מוזכרת לראשונה בתעודות עות'מאניות מ-1618. הגאוגרף האוסטרו-הונגרי פליקס פיליפ קאניץ שסייר באזור ב-1871 תיאר את ביאלה כמרכז לבעלי מלאכה זעירה בתחום הצמר והסדקית. ב-7 ביולי 1877, במהלך המלחמה העות'מאנית-רוסית (1877–1878) שוחררה העיר ובהמשך שימשה לתקופה קצרה מפקדתו הראשית של צבא האימפריה הרוסית. לאחר המלחמה הפכה העיר מתוקף סיכומי קונגרס ברלין, חלק מנסיכות בולגריה. ב-1891 קיבלה ביאלה מעמד של עיר.
כלכלה ותיירות

ביאלה היא מרכזו של אזור חקלאי מפותח והחל משנות ה-90 התפתחה בעיר גם תעשייה זעירה, בעיקר בתחום המזון והטקסטיל. ביאלה מצויה על קו הרכבת בין גורנה אוריאחוביצה לרוסה ועל הכביש המהיר בין רוסה לוליקו טרנובו, שמתחבר בהמשך לעורק מספר 9 של נתיבי התעבורה הפאן-אירופיים. בעיר קיים מוזיאון לתולדות המלחמה העות'מאנית-רוסית שהובילה לעצמאות המדינה ונוסד ב-1907. בביאלה קיים מגדל שעון שהוקם ב-1872, תקופתו של הסולטאן העות'מאני אבדילאזיז.
דמוגרפיה

אוכלוסיית העיר נמצאת במגמת קיטון מתונה (תמותה לעומת ילודה). מחצית מהאוכלוסייה הם גברים ומחציתה נשים. 80.84% מהאוכלוסייה הם ממוצא בולגרי, 15.21% הם צוענים ו-3.94% מוצאם טורקי. 6.2% מהאוכלוסייה הם בעלי השכלה על תיכונית, 27% הם בעלי השכלה תיכונית ו-36% בעלי השכלה יסודית.
אקלים

בביאלה שורר אקלים ממוזג מתון. הטמפרטורה השנתית הממוצעת היא 12oc וערכי הקיצון הממוצעים נעים מ-2.2oc בינואר ועד 21.7oc ביולי.
הערות שוליים

↑  ביאלה-תשתית תחבורתית, באתר bulgaria.domino (באנגלית).
↑  ביאלה-נתונים דמוגרפיים, באתר bulgaria.domino (באנגלית).
| --- | --- |
בקרת זהויות :  NLI: 987007531024305171  NKC: ge681747
באקטהד

| --- | --- |

באקטהד מופיע בסיאטל ב-2008
 לידה:  13 במאי 1969 (בן 55) קליפורניה, ארצות הברית
 שם לידה:  Brian Patrick Carroll 
 שם במה:  Buckethead 
 מוקד פעילות:  ארצות הברית 
 תקופת הפעילות:  מ-1988
 מקום לימודים:  Damien High School 
 עיסוק:  נגן, מלחין, משורר
 סוגה:  מטאל מתקדם, ת'ראש מטאל, פאנק (Funk), ג'אז, מוזיקה אלקטרונית
 שפה מועדפת:  אנגלית 
 כלי נגינה:  גיטרה, בס, תופים, פסנתר, מנדולינה, בנג'ו, אורגן
 חברת תקליטים:  TDRS Music
 www.bucketheadland.com
 פרופיל ב-IMDb
 
באקטהד (Buckethead, בתרגום מאנגלית: "ראש דלי"; נולד בשם בריאן פאטריק קרול (Brian Patrick Carroll) ב-13 במאי 1969) הוא מוזיקאי אמריקני שמנגן בעיקר על גיטרה חשמלית. הוא החל לפעול בסוף שנות ה-80 של המאה ה-20 ובמהלך הקריירה שלו שיתף פעולה עם מספר נכבד של מוזיקאים בסגנונות כגון מטאל מתקדם, ת'ראש מטאל, פאנק (Funk), ג'אז, מוזיקה אלקטרונית ועוד. במסגרת 22 שנות פעילותו, הספיק באקטהד להקליט 27 אלבומי סולו וניגן בכ-50 אלבומים נוספים.
באקטהד ידוע בהופעתו הבלתי-שגרתית: הוא תמיד מופיע בפומבי כשעל פניו מסכה לבנה ועל ראשו דלי של רשת מסעדות המזון המהיר KFC (קנטקי פרייד צ'יקן), לפעמים הוא משתמש בדלי לבן פשוט. בהופעותיו הוא מבצע תרגילי נונצ'קו וגם את ריקודי ה"רובוט" והברייקדאנס שלו ולפעמים גם מחליף צעצועים עם הקהל.
קריירה > תחילת דרכו

באקטהד החל לנגן כשהיה בן 12 אך אמר שהוא לא עסק בנגינה ברצינות עד שנה לאחר מכן, כשעבר עם משפחתו לקלרמונט, קליפורניה. נגינתו החלה להשתפר כשלקח שיעורים ממורים שונים כמו פֶבר בראון, ג'וני פורצ'ן ומקס מקגוויר. מאוחר יותר, הוא הודרך על ידי פול גילברט והתחיל להקליט קלטות דמו הן של נגינתו והן של סגנון הכתיבה שלו.
קריירה > 1988-1994: קריירת סולו מוקדמת וPraxis

בשנת 1988, השתתף באקטהד בתחרות של המגזין Guitar Player עם שיר שזכה במקום השני.
באותה השנה, נודע לעורך המגזין, ג'אס אוברכט, על באקטהד, כאשר באקטהד והוריו השאירו קלטת דמו שיועדה לו, בדלפק הקבלה של המגזין. משהתרשם אוברכט, הוא מיהר להציע לבאקטהד שיעבדו יחדיו כדי שיוכל לממש את מלוא הכישרון שלו. במהרה הם נהיו חברים ובשנת 1991, עבר באקטהד להתגורר במרתפו של אוברכט.
באקטהד הוציא עם להקתו Deli Creeps קלטת דמו ראשונה, בה הוכלל גם השיר הזוכה במקום השני, בנוסף לשיר אחר.
לאחר שבאקטהד הוציא שתי קלטות דמו הנקראות Giant Robot ו-Bucketheadland Blueprints, הוא הוציא את אלבומו הראשון Bucketheadland בחברת התקליטים היפנית של ג'ון זורן, בשנת 1992. על אף שהאלבום היה זמין רק בתור ייבוא יקר, הוא זכה לביקורות טובות ולתשומת לב. בערך באותו הזמן, הכיר באקטהד את ביל לאזוול. באקטהד הוצג (בתור מבצע, מפיק ומלחין) לביל לאזוול על ידי המתופף בריאן מנטייה, אשר נתן לאזוול קלטת וידאו בה באקטהד נראה מנגן בחדרו. במהרה הפך באקטהד לגיטריסט המרכזי השני שלו, מלבד ניקי סקופליטיס.
בשנת 1992, באקטהד, יחד עם ביל לאזוול, ברני וורל, בוטסי קולינס ובריאן מנטייה, הקים את הסופרגרופ Praxis. אלבומם הראשון, Transmutation, שוחרר כבר באותה השנה וקיבל ביקורות טובות. הפרויקט היה רעיונו של לאזוול, בו השתתף סרג' טנקיאן כמו רבים אחרים. באקטהד השתתף בכל אלבומי הלהקה מלבד האלבום הראשון 1984 והאלבום Mold.
בשנת 1994, הוציא באקטהד את האלבום Dreamatorium, תחת השם Death Cube K, אנגרמה של המילה "Buckethead".
בנוסף בשנת 1994, הוציא באקטהד את אלבום הסטודיו השני שלו, Giant Robot, אשר מציג הופעות אורח רבות על ידי אמנים כגון איגי פופ וביל מוסלי. שם האלבום הגיע מהסדרה היפנית Johnny Sokko and his Flying Robot, אותה באקטהד אהב. 
בנוסף, הוא הוציא עוד שני אלבומים עם Praxis, אלבומי הסטודיו השני והשלישי שלהם: Sacrifist ו- Metatron.
על פי האוטוביוגרפיה של אנתוני קידיס, Scar Tissue, באקטהד נבחן לתפקיד הגיטריסט של הלהקה רד הוט צ'ילי פפרז (בלי לשמוע שיר אחד שלהם), זמן קצר לאחר שג'ון פרושיאנטה עזב אותה לראשונה ב-1992. בסיסט הלהקה פלי, ציטט:
כשהוא סיים, הלהקה הריעה בגסות. הוא היה "פשוט ונעים", אבל הם רצו מישהו שיוכל לתת גרוב...
קריירה > 1995-1998: שיתוף פעולה, פסקולי סרטים ו-Praxis

בשנת 1995, באקטהד לא הוציא אף אלבום סולו אך שיתף פעולה עם מספר אמנים כמו יונאס הלבורג ומייקל שריב. בנוסף הוא תרם להקלטת מספר פסקולי סרטים כגון Johnny Mnemonic ומורטל קומבט.
שנה לאחר מכן, בשנת 1996, הוציא באקטהד את אלבום הסטודיו השלישי שלו הנקרא The Day of The Robot, בעזרת המפיק האנגלי DJ Ninj ובעזרת לאזוול. בנוסף הוא הוציא אלבום עם בריאן מנטייה והקלידן פיט סקטורו, בחברת תקליטים יפנית קטנה בשם NTT Records. האלבום נקרא Giant Robot (להבדיל מאלבום הסטודיו משנת 1994 הנושא את אותו השם).
שני האלבומים שוכפלו לכדי כמות מצומצמת של עותקים וכיום הם בידי אספנים. כמו כן, שוחררה קלטת דמו נוספת על ידי ה-Deli Creeps.
בשנת 1997, באקטהד המשיך לתרום לעשיית פסקולי הסרטים לסרטים Beverly Hills Ninja ומורטל קומבט 2.
בשנה זו הוציא תחת השם הבדוי Death Cube K אלבום נוסף בשם Disembodied.
בשנת 1998, באקטהד הוציא את אלבום הסטודיו הרביעי שלו, Colma, אשר הוקדש לאימו אשר הייתה חולה בסרטן המעי הגס באותו הזמן.
אלבום נוסף ששוחרר באותה השנה - אלבום אוספים של Praxis הנקרא Collection.
קריירה > 1999-2004: פרויקטים חדשים, Guns N' Roses והכרה ציבורית

בשנת 1999, באקטהד שיתף פעולה עם לס קלייפול באלבום הסטודיו החמישי שלו, Monsters and Robots - כרגע האלבום הכי נמכר בכל תקופה הקריירה שלו. באלבום הזה נכלל השיר "הבלדה אודות באקטהד", אשר היה השיר הראשון לו הוכן וידאו קליפ.
בנוסף בשנה זו, החל באקטהד שלושה פרויקטים חדשים: הראשון נקרא Cornbugs עם השחקן ביל מוסלי, המתופף פינצ'פייס ומאוחר יותר גם הקלידן טרוויס דיקרסון. השני היה Cobra Strike עם אלבום בשם The 13th Scroll, בו מופיעים פינצ'פייס, בריאן מנטייה, DJ Disk וביל לאזוול. 
הפרויקט השלישי היה עם השחקן ויגו מורטנסן אותו הכיר בשנת 1996. ביחד הם הוציאו שלושה אלבומים שנחשבים לנדירים, כך שאלבום אוספים שהם הוציאו בשנת 2004 פיצה על כך.
גרסה מעובדת של האלבום החי Live in Poland של Praxis, הנקראת Warszawa יצאה גם כן באותה השנה. 
יתרה מזאת, באקטהד הציע למעריציו הצעה מיוחדת: הוא יקליט להם אלבום של כחצי שעה על נושא לפי בחירתם (מתוך 5 נושאים שניתנו לבחירה), בתמורה ל-50 דולר ליחידה.
באקטהד צבר תודעה ציבורית בעזרת מינויו לתפקיד הגיטריסט המוביל של הלהקה Guns N' Roses, בשנים 2000 - 2004. יחד עם הלהקה, הוא הקליט חלקים מן האלבום Chinese Democracy והופיע איתה בשנים 2001 - 2002.
באקטהד קיבל שיחת טלפון מאקסל רוז בה הוא ביקש ממנו להצטרף ללהקתו. באקטהד סירב ולמרות זאת, רוז המשיך במסעי שכנועים עד שהצליח לשכנע את באקטהד בעזרת מתנה - בובה של פני עור. באקטהד רואה זאת כמחווה, (כמי שעוקב אחרי דמויות כמו פני עור ואוהב סרטי אימה) והוא מסכים לבקשתו של רוז.
למרות היותו חבר בלהקה Guns N' Roses, המשיך באקטהד בקריירת הסולו שלו והוציא את אלבום הסטודיו השישי שלו, בשנת 2001, הנקרא Somewhere Over the Slaughterhouse, ומיני האלבום היחיד שלו, בשם KFC Skin Piles. יחד עם הלהקה Cornbugs הוא הוציא שני אלבומים נוספים. הוא חבר לשני פרויקטים נוספים, האחד עם הקלידן והמפיק טרוויס דיקרסון והשני עם הבסיסט והמפיק ביל לאזוול.
בשנת 2002 באקטהד הוציא שלושה אלבומי סטודיו נוספים: Funnel Weaver, Bermuda Triangle ו-Electric Tears.
מאוחר יותר, בשנת 2003, מוציא באקטהד את אלבום הסטודיו העשירי שלו, Bucketheadland 2, אלבום ההמשך לאלבומו הראשון - Bucketheadland. 
יחד עם ויגו מורטנסן מוציא באקטהד אלבום נוסף בשם Pandemoniumfromamerica.
בשנת 2004 פורש באקטהד מGuns N' Roses עקב חילוקי דעות עם רוז. על פי טענתו של רוז, התנהגותו ועקביותו של באקטהד אינן צפויות ביחס ללהקה, על אף שהיה מוחתם על חוזה. מנהלו של באקטהד מספר כי הלה פרש מאחר שהם לא יכולים להקליט ולו אלבום אחד או לדבוק בסיבוב הופעות.
בנוסף לשנה זו, הוציא באקטהד שלושה אלבומי סטודיו נוספים: Island of Lost Minds, Population Override ו-The Cuckoo Clocks of Hell אשר נחשב לאלבום הכי כבד עד לנקודה הזאת. באקטהד הוציא שני אלבומים נוספים במסגרת פעילותו בלהקה Cornbugs ואלבום נוסף יחד עם ויגו מורטנסן.